রংপুর ফায়ার সার্ভিস ও সিভিল ডিফেন্সের সিনিয়র স্টেশন অফিসার খোরশেদ আলম নয়া দিগন্তকে জানান, বৃহস্পতিবার দিবাগত রাত সাড়ে ৩টার দিকে নগরীর উত্তম হাজিরহাট এলাকার সাহেব আলীর নবাব বিড়ি ফ্যাক্টরীর গোডাউনে অগ্নিকান্ড ঘটে। খবর পেয়ে রংপুর, বদরগঞ্জ, তারাগঞ্জ ও গঙ্গাচড়া ফায়ার সার্ভিসের ৪টি ইউনিট দুই ঘন্টা চেষ্টা চালিয়ে সকাল ৬টার দিকে আগুন নিয়ন্ত্রণে আনি এবং উদ্ধার তত্পরতা চালাই। আগুনে সেখানে রাখা তামাকজাত দ্রব্যসহ ভবনটির বড় অংশ পুড়ে যায়। তিনি জানান, বৈদ্যুতিক শর্ট সার্কিট থেকেই আগুনের সূত্রপাত হয়েছে বলে আমরা ধারনা করছি। তদন্ত হচ্ছে। প্রাথমিকভাবে ১০/১৫ লাখ টাকা ক্ষয়ক্ষতির ধারনা করছি আমরা।